世界各地嘅人無論語言文化，都會有玩嘅行為，就算係喺科技同經濟上冇咁先進、冇（例如）遊戲機同量產型嘅玩具嘅地區，細路都曉自己攞環境入面嘅石仔、水同樹枝等嘅物品嚟做玩具嘅代替品，例如研究有觀察到剛果民主共和國嘅細路用泥嚟扮整嘢食玩煮飯仔，又有研究試過觀察到巴西一啲窮地區嘅細路將腰果當波子噉樣玩。